Μαργαρίτα Γουέικ

Η Μαργαρίτα Γουέικ, αγγλ.: Margaret Wake, suo jure 3rd Baroness Wake of Liddell & Countess of Kent (  – 19 Σεπτεμβρίου 1349), ήταν σύζυγος του Εδμόνδου του Γούντστοκ, 1ου κόμη του Κεντ, τού νεότερου επιζώντος γιου τού Εδουάρδου Α΄ της Αγγλίας και της Μαργαρίτας της Γαλλίας.Marshall, Alison (2006). "The childhood and household of Edward II's half-brothers, Thomas of Brotherton and Edmund of Woodstock". In Gwilym Dodd; Anthony Musson (eds.). The Reign of Edward II: New Perspectives. Boydell & Brewer. pp. 190–204. .

 Καταγωγή 
Ήταν κόρη του Ιωάννη Γουέικ, 1sου βαρόνου Γουέικ του Λίντελ (γιου του Bαλδουίνου Γουέικ και της Χαγουάιζ [Hawise] του Κουίνσυ) και της Ιωάννας του Φάινς (Fiennes). Από τη γιαγιά της Χαγουάιζ, ήταν η δισεγγονή της Έλεν, κόρης του Λιουέλιν του Μεγάλου (πρίγκιπα του Γκουίνεδ) και της Ιωάννας, κυρίας της Ουαλίας (της νόθης κόρης του Ιωάννη της Αγγλίας). Η μητέρα της, Ιωάννα του Φάινς, ήταν κόρη του Γουλιέλμου το Φάινς και της Λευκής του Μπριέν. Ήταν αδελφή της Mαργαρίτας Φάινς, κάνοντας τον Γουέικ εξάδελφο του Ρότζερ Μόρτιμερ, 1ου κόμη του Μαρς (ο ίδιος δισεγγονός τής Gwladus Ddu, αδελφής της Έλεν). Η Ιωάννα του Φάινς κατάγεται επίσης από τον Ιωάννη του Μπριέν και τη Βερεγγάρια του Λεόν, εγγονή της Ελεονώρας της Αγγλίας.

 Οικογένεια 
Η Μαργαρίτα παντρεύτηκε τον Ιωάννη Κόμυν Δ΄ του Μπάντενος ( – 1314) γύρω στο 1312, γιο του Ιωάννη Κόμυν που δολοφονήθηκε από τον βασιλιά Ροβέρτο Α΄ Μπρους της Σκωτίας το 1306. Ο σύζυγός της Ιωάννης απεβίωσε στη μάχη του Μπάνοκμπερν και το μοναδικό τους παιδί, ο Έιμερ (Aymar) Κόμιν (1314–1316), απεβίωσε ως μικρό παιδί.

Παντρεύτηκε, για δεύτερη φορά, τον Εδμόνδο του Γούντστοκ, 1ο κόμη του Κεντ  τον 6ο γιο του Εδουάρδου Α΄  της Αγγλίας και τον 2ο με τη δεύτερη σύζυγό του Μαργαρίτα της Γαλλίας. Έλαβαν παπική άδεια τον Οκτώβριο του 1325 και ο γάμος πιθανότατα έγινε τα Χριστούγεννα. Εκτελέστηκε για προδοσία το 1330.

Μέσω του γάμου της με τον Εδμόνδο του Γούντστοκ, η Μαργαρίτα έγινε μητέρα τεσσάρων παιδιών:
 Eδμόνδος, 2ος κόμης του Κεντ (π. 1326– 5 Οκτωβρίου 1331).
 Mαργαρίτα, υποκόμισσα του Τάρτας (1327-1352). Παντρεύτηκε τον Aρνώ Αμανιέ Ζ΄ του Αλμπρέ.
 Ιωάννα (29 Σεπτεμβρίου 1326/1327 – 7 Αυγούστου 1385), γνωστή ως η Καλύ Κυρά του Κεντ . Παντρεύτηκε: 1.τον Tόμας Χόλλαντ, 1ο κόμη του Κεντ, γιο του Ροβέρτου Χόλλαντ, 1ου βαρόνου Χόλλαντ και της Mωντ λα Ζους. 2.τον Γουίλιαμ Μόνταγκιου, 2ο κόμη του Σόλσμπερυ, γιο του Γουίλιαμ Μόνταγκιου, 1ου κόμη του Σόλσμπερυ και της Κάθριν Γκράντισον (ο γάμος ακυρώθηκε). και 3.τον Εδουάρδο, τον Μαύρο Πρίγκιπα, πρωτότοκο γιο και διάδοχο του Εδουάρδου Γ' της Αγγλίας και της Φιλίππας του Αινώ.  Ήταν μητέρα του Ριχάρδου Β' της Αγγλίας.
 Ιωάννης, 3ος κόμης του Κεντ (7 Απριλίου 1330 – 26 Δεκεμβρίου 1352). Παντρεύτηκε την Ισαβέλλα του Τζούλιχ (γνωστή και ως Ελισάβετ), κόρη του Γουλιέλμου Ε', δούκα του Τζούλιχ, και της Ιωάννας του Αινώ.

Μετά την εκτέλεση του δεύτερου συζύγου της, η έγκυος Mαργαρίτα και τα παιδιά της περιορίστηκαν στο κάστρο Άρουντελ στο Σάσσεξ. Ο αδελφός της Tόμας Γουέικ, 2ος βαρόνος Γουέικ του Λίντελ κατηγορήθηκε για προδοσία, αλλά αργότερα τού δόθηκε χάρη.

Όταν ο Εδουάρδος Γ΄ της Αγγλίας έφτασε στην ενηλικιότητά του και ανέτρεψε τους αντιβασιλείς λίγους μήνες αργότερα, πήρε τη Μαργαρίτα και τα παιδιά της και τους αντιμετώπισε σαν δική του οικογένεια. Η Mαργαρίτα διαδέχθηκε για λίγο τον αδελφό της ως βαρόνη Γουέικ του Λίντελ το 1349, αλλά απεβίωσε κατά τη διάρκεια μιας επιδημίας πανώλης τον Σεπτέμβριο του 1349.Cokayne, George Edward (1898). Complete Peerage of England, Scotland, Ireland, Great Britain and the United Kingdom, Extant, Extinct, Or Dormant. G. Bell & sons.

Μέσω του εγγονού τους, Θωμά Χόλλαντ 2ου κόμη του Κεντ, η Mαργαρίτα και ο σύζυγός της Eδμόνδος περιλάμβαναν τόσο τον Eδουάρδο Δ΄ (μέσω τής πρώτης και τής δεύτερης κόρης τού Tόμας, Ελεονώρας Χόλλαντ και Ιωάννας Χόλλαντ) όσο και τον Ερρίκο Ζ΄ Τυδώρ (μέσω τής τρίτης κόρης τοή Tόμας, Mαργαρίτα Χόλλαντ), από τους οποίους κάθε Άγγλος μονάρχης από τον Ερρίκο Η΄ και μετά κατάγεται. Η κόρη του Θωμά, Μαργαρίτα, ήταν επίσης πρόγονος κάθε βασιλιά της Σκωτίας από τον Ιάκωβο Β΄ και μετά, ενώ η Ελεονώρα ήταν επίσης πρόγονος των βασιλικών συζύγων Άννας Νέβιλ και Αικατερίνης Παρ..

 Αναφορές 

Κατηγορία:Αγγλίδες κόμισσες